CELEX: E2013P0025
Language: hu
Date: 2013-11-05 00:00:00
Title: A Héraðsdómur Reykjavíkur EFTA-Bíróság tanácsadói véleménye iránti 2013. november 5-i kérelme a Gunnar V. Engilbertsson kontra Íslandsbanki hf. ügyben (E-25/13. sz. ügy)

20.3.2014   
            
            
               HU
            
            
               Az Európai Unió Hivatalos Lapja
            
            
               C 81/12
            
         A Héraðsdómur Reykjavíkur EFTA-Bíróság tanácsadói véleménye iránti 2013. november 5-i kérelme a Gunnar V. Engilbertsson kontra Íslandsbanki hf. ügyben
   (E-25/13. sz. ügy)
   2014/C 81/11
   A Héraðsdómur Reykjavíkur (reykjavíki kerületi bíróság) 2013. november 5-én kelt, a Bíróság Hivatalához 2013. november 12-én beérkezett levelében tanácsadói vélemény iránti kérelmet nyújtott be az EFTA-Bírósághoz a Gunnar V. Engilbertsson kontra Íslandsbanki hf. ügyben, az alábbi kérdéseket illetően:
   
               1.
            
            
               Összeegyeztethető-e a fogyasztókkal kötött szerződésekben alkalmazott tisztességtelen feltételekről szóló, 1993. április 5-i 93/13/EGK tanácsi irányelv rendelkezéseivel, ha egy állam, mely részese az EGT-megállapodásnak, olyan szerződéseket engedélyez fogyasztók és az ingatlanvásárlás finanszírozásához hitelt nyújtók között, amelyek rendelkezései szerint a hitel részleteinek törlesztését egy előre meghatározott indexhez kell kötni?
            
         
               2.
            
            
               Amennyiben az első kérdésre az a válasz, hogy az ingatlanvásárláshoz felvett hitelek törlesztésének indexhez kötése összeegyeztethető a 93/13/EGK irányelv rendelkezéseivel, akkor a második kérdés: Korlátozza-e az irányelv a szóban forgó EGT-állam azon mérlegelési jogkörét, hogy jogszabályban vagy közigazgatási rendelkezésekben meghatározza az előre meghatározott indexet megváltoztató tényezőket, és az ezeket a változásokat mérő módszereket?
            
         
               3.
            
            
               Amennyiben a második kérdésre az a válasz, hogy a 93/13/EGK irányelv nem korlátozza a kérdésben említett tagállam mérlegelési jogkörét, akkor a harmadik kérdés: Az irányelv 3. cikkének (1) bekezdése értelmében egyedileg megtárgyaltnak tekintendő-e a szerződési feltétel, ha a) a fogyasztó által aláírt hitelszerződés tartalmazza, hogy a kötelezettsége indexált, és az árváltozások kiszámításához használt alapindexet a hitelszerződésben meghatározták; b) a hitelszerződést törlesztési ütemterv kíséri, mely mutatja a hitel esedékességi időpontjaiban a becsült és a tételenkénti törlesztéseket, és az ütemtervben szerepel, hogy ezek a becslések változhatnak a hitelszerződésben szereplő indexálásnak megfelelően és c) a fogyasztó és a hitelező a törlesztési ütemtervet ugyanabban az időpontban írja alá, a hitelszerződés fogyasztó általi aláírásával összefüggésben?
            
         
               4.
            
            
               Tekinthető-e úgy, hogy a fogyasztó rendelkezésére áll a 93/13/EGK irányelv melléklete (2) bekezdésének d) pontja értelmében vett egyértelmű leírás az ingatlanvásárlás finanszírozását szolgáló hitelszerződésekben az árváltozások kiszámításának módszeréről, a harmadik kérdésben ismertetett körülmények fennállása esetén?
            
         
               5.
            
            
               Választhat-e az EGT-megállapodásban részes állam a 93/13/EGK irányelv 6. cikke (1) bekezdésének végrehajtásakor a között, hogy nemzeti jogszabályban előírja, hogy az irányelv 6. cikkének (1) bekezdése értelmében vett tisztességtelen feltételekről kimondható, hogy nem jelentenek kötelezettséget a fogyasztóra nézve, vagy nemzeti jogszabályban előírja, hogy az ilyen feltételek semmikor sem jelentenek kötelezettséget a fogyasztóra nézve?